Ռայան Ֆրեյզեր

**Ռայան Ֆրեյզեր** (, ), շոտլանդացի պրոֆեսիոնալ ֆուտբոլիստ։ Ներկայումս հանդես է գալիս Բորնմութի և Շոտլանդիայի ազգային հավաքականի կազմում։ Խաղում է վինգերի դիրքում։

## Ակումբային կարիերա
### Աբերդին
Ֆրեյզերը Աբերդինի ակադեմիայի սան է։ Իր պրոֆեսիոնալ դեբյուտը նշեց 2010 թվականի հոկտեմբերի 16-ին՝ փոխարինման մտնելով Հարթ օֆ Միդլոթիանի դեմ խաղում։ Առաջին հանդիպումը թիմի մեկնարկային կազմում անցկացրեց 2012 թվականի օգոստոսի 18-ին՝ Սենթ Ջոնստոնի դեմ խաղում՝ այս խաղում դառնալով գոլային փոխանցման հեղինակ։ Սեպտեմբերին և հոկտեմբերին Ֆրեյզերը ճանաչվեց Շոտլանդիայի առաջնության ամսվա լավագույն երիտասարդ ֆուտբոլիստ։  Դեկտեմբերի 7-ին նա հրաժարվեց երկարաձգել պայմանագիրը ակումբի հետ։ Աբերդինի կազմում Ֆրեյզերը անցկացրեց 23 հանդիպում՝ դառնալով 6 գոլային փոխանցման հեղինակ։

### Բորնմութ
2013 թվականի հունվարի 18-ին Ֆրեյզերը 3 տարվա պայմանագիր կնքեց Բորնմութի հետ։ Իր դեբյուտը ակումբի կազմում նշեց փետրվարի 23-ին՝ փոխարինման մտնելով Շեֆիլդ Յունայթեդի դեմ խաղում։ Իր առաջին մրցաշրջանում շոտլանդացին մասնակցեց 6 հանդիպման՝ օգնելով Բորնմութին տեղափոխվել Չեմպիոնշիպ։ Առաջին հանդիպումը Անգլիայի երկրորդ դիվիզիոնում անցկացրեց օգոստոսի 3-ին՝ Չառլտոն Ատլետիկի դեմ խաղում։ Իր առաջին գոլը պրոֆեսիոնալ կարիերայում Ֆրեյզերը անցկացրեց սեպտեմբերի 28-ին՝ Բլեքբուրն Ռովերսի դեմ խաղում։ Հոկտեմբերի 5-ին նա գոլի և գոլային փոխանցման հեղինակ դարձավ Միլուոլի դեմ խաղում։ 2014 թվականի ապրիլի 12-ին շոտլանդացին գոլ խփեց Յովիլ Թաունի դեմ խաղում, իսկ հանդիպումն ավարտվեց 1-1 հաշվով։ 2013-14 մրցաշրջանում Ֆրեյզերը անցկացրեց 41 հանդիպում՝ դառնալով 4 գոլի և 2 գոլային փոխանցման հեղինակ։

2014 թվականի նոյեմբերի 4-ին Ֆրեյզերը փոխարինեց Մետ Ռիտչիին Շեֆիլ Ուենսդիի դեմ խաղում և գոլ խփեց 2 րոպե անց։ 2014-15 մրցաշրջանում շոտլանդացին անցկացրեց 21 հանդիպում առաջնությունում՝ դառնալով 1 գոլի հեղինակ, իսկ Բորնմութը հաղթեց Չեմպիոնշիպը՝ տեղափոխվելով Պրեմիեր Լիգա։

2015 թվականի հունիսի 26-ին Ֆրեյզերը վարձավճարով միացավ Իպսվիչ Թաունին։ Իր դեբյուտը նշեց օգոստոսի 8-ին՝ Բրենտֆորդի դեմ խաղում՝ այս խաղում դառնալով գոլի հեղինակ։ Օգոստոսի 14-ին նա երկարաձգեց իր պայմանագիրը Բորնմութի հետ 3 տարով։ Սեպտեմբերի 26-ին Ֆրեյզերը գոլ խփեց Բրիստոլ Սիթիի դեմ հանդիպման 86-րդ րոպեին՝ փրկելով Իպսվիչ Թաունին պարտությունից։ 2016 թվականի հունվարի 12-ին շոտլանդացին 2 գոլային փոխանցում տվեց Լիդս Յունայթեդի դեմ խաղում՝ օգնելով իր թիմին հաղթել 2-1 հաշվով։ Իպսվիչ Թաունի կազմում Ֆրեյզերը անցկացրեց 21 հանդիպում՝ դառնալով 6 գոլի և 6 գոլային փոխանցման հեղինակ։

2016-17 մրցաշրջանում Ֆրեյզերը վերադարձավ Բորնմութ։ Իր առաջին հանդիպումը Պրեմիեր Լիգայում շոտլանդացին անցկացրեց 2016 թվականի օգոստոսի 21-ին՝ Վեստ Հեմ Յունայթեդի դեմ խաղում։ Դեկտեմբերի 4-ին նա գոլի և 2 գոլային փոխանցման հեղինակ դարձավ Լիվերպուլի դեմ խաղում՝ օգնելով իր թիմին հաղթել 4-3 հաշվով։ 2017 թվականի հունվարի 3-ին՝ Արսենալի դեմ խաղում Ֆրեյզերը դարձավ գոլի և գոլային փոխանցման հեղինակ, իսկ հանդիպումն ավարտվեց 3-3 հաշվով։ Փետրվարի 2-ին նա երկարաձգեց իր պայմանագիրը Բորնմութի հետ մինչև 2020 թվականը։ Այս մրցաշրջանում Ֆրեյզերը անցկացրեց 28 հանդիպում առաջնությունում՝ դառնալով 3 գոլի և 8 գոլային փոխանցման հեղինակ։

2017 թվականի օգոստոսի 22-ին Ֆրեյզերը գոլի հեղինակ դարձավ Անգլիայի լիգայի գավաթի Բիրմինգհեմի դեմ խաղում։ Դեկտեմբերի 30-ին նա դուբլ ձևակերպեց Էվերթոնի դեմ խաղում՝ օգնելով Բորնմութին հաղթել 2-1 հաշվով։ 2018 թվականի հունվարի 20-ին շոտլանդացին գոլ խփեց Վեստ Հեմ Յունայթեդի դեմ խաղում, իսկ հանդիպումն ավարտվեց 1-1 հաշվով։ Մայիսի 5-ին Ֆրեյզերը խփեց Սուոնսի Սիթիի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ 2017-18 մրցաշրջանում շոտլանդացին անցկացրեց 32 հանդիպում՝ դառնալով 6 գոլի և 4 գոլային փոխանցման հեղինակ։

2018 թվականի օգոստոսի 28-ին Ֆրեյզերը գոլի և գոլային փոխանցման հեղինակ դարձավ Անգլիայի լիգայի գավաթի Միլթոն Քինս Դոնսի դեմ խաղում։ Սեպտեմբերի 15-ին շոտլանդացին դուբլ ձևակերպեց Լեսթեր Սիթիի դեմ խաղում՝ այս խաղում տալով նաև գոլային փոխանցում և օգնելով Բորնմութին հաղթել 4-2 հաշվով։ Հոկտեմբերի 27-ին նա 2 գոլային փոխանցում տվեց Ֆուլհեմի դեմ խաղում։ Դեկտեմբերի 4-ին՝ Հադերսֆիլդ Թաունի դեմ խաղում Ֆրեյզերը դարձավ գոլի և գոլային փոխանցում՝ 2-1 հաշվով հաղթանակ պարգևելով իր թիմին։ 2019 թվականի հունվարի 2-ին նա գոլի և գոլային փոխանցման հեղինակ դարձավ Ուոտֆորդի դեմ խաղում։ Մարտի 9-ին շոտլանդացին կրկին գոլ և գոլային փոխանցման հեղինակ դարձավ Հադերսֆիլդի դեմ խաղում։

## Միջազգային կարիերա
Ֆրեյզերը ներկայցրել է Շոտլանդիան մինչև 19 և մինչև 21 տարեկանների երիտասարդական հավաքականներում։ Շոտլանդիայի ազգային հավաքական նա առաջին անգամ հրավիրվեց 2017 թվականի մարտի 13-ին՝ Կանադայի և Սլովենիայի դեմ խաղերի համար, սակայն այս հանդիպումներում խաղադաշտ դուրս չեկավ։ Իր դեբյուտը ազգային հավաքականում նշեց հունիսի 10-ին՝ փոխարինելով Ռոբերտ Սնոդգրասին Անգլիայի դեմ խաղում և այս խաղում դառնալով գոլային փոխանցման հեղինակ։ Իր առաջին գոլը հավաքականի կազմում խփեց 2018 թվականի նոյեմբերի 17-ին՝ Ալբանիայի դեմ խաղում՝ այս խաղում տալով նաև գոլային փոխանցում։

## Կարիերայի վիճակագրություն
### Ակումբային վիճակագրություն
*2019 թվականի ապրիլի 24-ի դրությամբ*

### Միջազգային վիճակագրություն
*2019 թվականի ապրիլի 24-ի դրությամբ*

### Միջազգային գոլեր

## Նվաճումներ
### Ակումբային
**Բորնմութ**

* Չեմպիոնշիպ. 2014–15

## Ծանոթագրություններ

## Արտաքին հղումներ
* Ֆրեյզերի պաշտոնական Տվիտերի էջը
* Ֆրեյզերի պաշտոնական Ինստագրամի էջը
* Ֆրեյզերը transfermarkt-ում
* Ֆրեյզերը soccerbase.com-ում
* Ֆրեյզերը WhoScored.com կայքում
* Ֆրեյզերը Բորնմութի պաշտոնական կայքում
* Ֆրեյզերը Պրեմիեր Լիգայի պաշտոնական կայքում
* Ֆրեյզերը ՈՒԵՖԱ-ի պաշտոնական կայքում
* Ֆրեյզերը Շոտլանդիայի ֆուտբոլի ասոցիացիայի կայքում

Կատեգորիա:Աբերդինի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Բորնմութի ֆուտբոլիստներ
Կատեգորիա:Իպսվիչ Թաունի ֆուտբոլիստներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Սաութհեմփթոնի ֆուտբոլիստներ